SVOA พุ่งแรง 17% ลุ้นผลงานดีต่อเนื่อง ยอดขายไอทีโตเด่น หลัง 9 เดือนกำไรแตะ 102 ลบ.
SVOA พุ่งแรง 17% ด้วยวอลุ่มเทรดหนาแน่น ลุ้นผลงานดีต่อเนื่อง ตามสัญญาณยอดขายไอทีที่เติบโตเด่น หลัง 9 เดือนกำไรแตะ 102 ลบ.
25 พ.ย. 2564

ผู้สื่อข่าวรายงานว่า วันนี้ 25 พ.ย. 2564 ราคาหุ้นบนกระดาน บริษัท เอสวีโอเอ จำกัด (มหาชน) หรือ SVOA ณ เวลา 10:38 น. อยู่ที่ระดับ 2.80 บาท บวก 0.40 บาท หรือบวกไป 16.67% ด้วยมูลค่าการซื้อขาย 849.47 ล้านบาท

เมื่อเข้าไปสำรวจความเคลื่อนไหวของราคาหุ้นที่ปรับตัวขึ้นร้อนแรง ด้วยวอลุ่มเทรดที่เข้ามาอย่างหนาแน่นเป็นวันที่ 2 ของการทำรายการซื้อขาย โดยทางนักวิเคราะห์คาดว่าจะเป็นการเข้ามาเล่นเก็งกำไรของนักลงทุน เนื่องจาก SVOA ขายสินค้าพวกไอที มีการเล่นตามสินค้าไอทีมีสัญญาณที่เติบโตดี อย่างมือถือยี่ห้อไอโฟนก็ยังขายดี และก่อนหน้านี้พวกชิป และการขนส่งที่เคยขาดแคลนก็เริ่มคลายตัวแล้ว
อนึ่ง SVOA ซึ่งเป็นผู้แทนจำหน่ายคอมพิวเตอร์ทั้งฮาร์ดแวร์และซอฟท์แวร์ทั้งที่นำเข้าจากต่างประเทศและมีฐานการผลิตของตนเองภายใต้ชื่อทางการค้า SVOA รวมถึงการส่งออกผลิตภัณฑ์ไปในหลายประเทศ นอกจากนี้ยังเป็นที่ปรึกษาวางระบบคอมพิวเตอร์เครือข่ายขนาดใหญ่ (Mainframe) จัดหาผลิตภัณฑ์คอมพิวเตอร์-อุปกรณ์เสริม ให้กับหน่วยงานราชการ องค์กรธุรกิจ และสถาบันการศึกษาต่างๆ
ขณะที่ผลการดำเนินงานไตรมาส 3 ปี 2564 บริษัทมีกำไรขยับขึ้นมาอยู่ที่ 34.01 ล้านบาท เพิ่มขึ้น 72.46% เมื่อเทียบกับงวดเดียวกันของปีก่อนมีกำไรสุทธิ 19.72 ล้านบาท เป็นผลมาจากการเพิ่มขึ้นของรายได้ กลุ่มธุรกิจช่องทางการจัดจำหน่าย (ITDSBU) ตามมาตรการเวิร์คฟรอมโอมที่ส่งผลให้ต้องการใช้อุปกรณ์ไอทีเพื่อรองรับการทำงานที่บ้านมากขึ้นจากการแพร่ระบาดของเชอไวรัสโคโรนา 2019 หรือ COVID-19 ซึ่งมีผลดีต่อบริษัทในไตรมาสนี้ และส่วนแบ่งกำไรจากเงินลงทุนในบริษัทร่วมและเงินลงทุนในการร่วมค้าเพิ่มขึ้น
ส่วนผลการดำเนินงานงวด 9 เดือนแรก บริษัทมีกำไรสุทธิขยับขึ้นมาอยู่ที่ 102.26 ล้านบาท เพิ่มขึ้น 47.12% เมื่อเทียบกับงวดเดียวกันของปีก่อนมีกำไรสุทธิ 69.51 ล้านบาท